CELEX: 62014TB0022
Language: el
Date: 2014-11-11 00:00:00
Title: Υπόθεση T-22/14: Διάταξη του Γενικού Δικαστηρίου της 11ης Νοεμβρίου 2014 — Bergallou κατά Κοινοβουλίου και Συμβουλίου («Προσφυγή ακυρώσεως – Μεταρρύθμιση του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης και του Καθεστώτος που εφαρμόζεται επί του λοιπού προσωπικού – Λιγότερο ευνοϊκό καθεστώς όσον αφορά την κατ’ αποκοπή καταβολή των εξόδων ταξιδίου και την αύξηση του αριθμού των ημερών της ετήσιας άδειας λόγω της αναγνωρίσεως πρόσθετων ημερών άδειας για οδοιπορικά – Πράξη που δεν αφορά ατομικά την προσφεύγουσα – Εξωσυμβατική ευθύνη – Αιτιώδης συνάφεια – Προσφυγή εν μέρει προδήλως απαράδεκτη και εν μέρει στερούμενη κάθε νομικού ερείσματος)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/39
            
         
      Διάταξη του Γενικού Δικαστηρίου της 11ης Νοεμβρίου 2014 — Bergallou κατά Κοινοβουλίου και Συμβουλίου
      (Υπόθεση T-22/14) (1)
      
      («Προσφυγή ακυρώσεως - Μεταρρύθμιση του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης και του Καθεστώτος που εφαρμόζεται επί του λοιπού προσωπικού - Λιγότερο ευνοϊκό καθεστώς όσον αφορά την κατ’ αποκοπή καταβολή των εξόδων ταξιδίου και την αύξηση του αριθμού των ημερών της ετήσιας άδειας λόγω της αναγνωρίσεως πρόσθετων ημερών άδειας για οδοιπορικά - Πράξη που δεν αφορά ατομικά την προσφεύγουσα - Εξωσυμβατική ευθύνη - Αιτιώδης συνάφεια - Προσφυγή εν μέρει προδήλως απαράδεκτη και εν μέρει στερούμενη κάθε νομικού ερείσματος)
      (2015/C 016/61)
      Γλώσσα διαδικασίας: η η γαλλική
      
         Διάδικοι
      
      
         Προσφεύγουσα-ενάγουσα: Amal Bergallou (Lot, Βέλγιο) (εκπρόσωπος: M. Velardo, δικηγόρος)
      
         Καθών-εναγόμενοι: Ευρωπαϊκό Κοινοβούλιο (εκπρόσωποι: L. Visaggio και E. Taneva) και Συμβούλιο της Ευρωπαϊκής Ένωσης (εκπρόσωποι: M. Bauer και A. Bisch)
      
         Αντικείμενο
      
      Αφενός, προσφυγή βάσει του άρθρου 263 ΣΛΕΕ, με αίτημα την ακύρωση του άρθρου 1, παράγραφοι 65, στοιχείο β', και 67, στοιχείο δ', του κανονισμού (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης, καθώς και του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287, σ. 15), στο μέτρο που οι ως άνω διατάξεις ορίζουν ότι μόνον όσοι δικαιούνται επίδομα αποδημίας ή εκπατρισμού μπορούν να ζητήσουν κάλυψη των εξόδων ταξιδίου και πρόσθετες ημέρες άδειας λόγω οδοιπορικών, και, αφετέρου, αγωγή βάσει του άρθρου 340 ΣΛΕΕ, με αίτημα την αποκατάσταση της υλικής ζημίας και την ικανοποίηση της ηθικής βλάβης, τις οποίες ισχυρίζεται ότι υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την Amal Bergallou στα δικαστικά έξοδα, τόσο τα δικά της όσο και εκείνα στα οποία υποβλήθηκαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης.
               
            
                  3)
               
               
                  Παρέλκει η εξέταση της αιτήσεως παρεμβάσεως της Ευρωπαϊκής Επιτροπής.
               
            
         (1)  EE C 112 της 14.4.2014.